=== Ægteskab ===
[[Fil:Francis Cotes Princess Caroline Matilda.jpg|thumb|upright|left|[[Caroline Mathilde]] i [[1766]], året for hendes bryllup med Christian 7. Pastel af [[Francis Cotes]].]]
Samme år indgik han ægteskab med sin [[kusine]], den 15-årige prinsesse [[Caroline Mathilde af Storbritannien]], der var søster til den engelske konge [[Georg 3. af Storbritannien|Georg 3.]] Parret var blevet forlovet allerede i 1765. De blev gift den [[1. oktober]] [[1766]] ved en såkaldt [[prokurationsvielse]] i [[Saint James's Palace]] i [[London]], hvor brudens storebror var stedfortræder for Christian 7. Herefter rejste Caroline Mathilde til kurfyrstendømmet [[Hannover]] og derfra til byen [[Buxtehude]], hvorfra hun med robåd blev overført til [[Elben]]s nordbred, der på dette tidspunkt var dansk område. Her blev hun modtaget af danske hoffolk, der førte hende med hest og vogn til [[Roskilde]], hvor hun i en [[pavillon]], opført til formålet, blev præsenteret for sin kommende ægtemand. Efter at have overnattet på [[Frederiksberg slot]] gjorde hun den [[8. november]] 1766 sit indtog gennem et jublende [[København]]. Senere samme dag bekræftede parret deres ægteskab ved en vielse i [[Christiansborg Slotskirke]].<ref>{{cite book|last=Hvidt| first=Kristian| last2 = Ellehøj | first2 =  Svend|last3 =  Norn| first3 =  Otto| title=Christiansborg Slot| others=Udgivet af Folketingets Præsidium| publisher=Nyt Nordisk Forlag Arnold Busck| year=1975| isbn=87-1701955-9| location=København| page=348}}</ref>
Titler Religion Samfund Historie Videnskab Uddannelsesinstitutioner Universiteter